পুনর্মুদ্রিত সংবিধানে বিসমিল্লাহির রহমানির রহিম ও রাষ্ট্রধর্ম ইসলামের বিধান আগের মতোই বহাল থাকল। একই সঙ্গে ফিরল ধর্মনিরপেক্ষতা। ধর্মীয় নামযুক্ত বা ধর্মভিত্তিক রাজনৈতিক সমিতি বা সংঘ করার  অধিকার না থাকার বিধানও পুনর্বহাল হলো। জাতীয়তাবাদে বাঙালি ও নাগরিকত্বের পরিচয় বাংলাদেশি বহাল হলো।  এ ছাড়া ১৯৭২ সালের বাংলাদেশ যোগসাজশকারী (বিশেষ ট্রাইব্যুনাল) আদেশ (দালাল আইন) পুনরুজ্জীবিত করা হয়েছে। এর অধীন কোনো অপরাধে কেউ দণ্ডিত হলে ভোটার তালিকায় তার নাম থাকবে না। সুপ্রিম কোর্টের রায়ে এ বিষয়ে কিছু উল্লেখ না থাকলেও পুনর্মুদ্রিত সংবিধানে এ-সংক্রান্ত দুটি বিধান পুনরুজ্জীবিত করা …